《别荆州诸友》
宋代·吕皓

荆州三度别，此别尤酸冷。
兼葭逐岸靡，烟雨隔林回。
去棹行且留，离觞醉还醒。
缅怀荆州士，鹄立霜毛整。
竞爽信何人，班班纷脱颖。
况是清峻流，魁然挈裘领。
相逢名教乐，殊忘旧机境。
草木臭味同，何庸强畦畛。
虎豹识避就，宁忍覆陷穽。
人情不相远，颇谅心耿耿。
眼里绝荆蓁，夙生何独幸。
时恨多旷远，赧容发面颈。
分袂复自兹，深渊惜断绠。
断绠无续期，分袂有时并，
但愿各自珍，时当动深省。
一篑会成山，九仞犹弃井。
要令百鍊金，青劳无留矿。
大哉乾坤内，吾道相与永。